[image: ]AABENRAA
RO- OG KAJAKKLUB







Retningslinjer for opbevaring af egen kajak i Aabenraa ro- og kajakklub

Aabenraa Roklub har et antal pladser til opbevaring af klubbens samt medlemmernes egne kajakker indenfor de nuværende rammer. 

Opbevaring af egne kajakker aftales med formanden for kajakudvalget.

Kajakudvalget kan tildele ledige pladser til medlemmer, der ønsker at få sin kajak opbevaret.

Roklubben kan ikke påtage sig at skaffe plads til andet end det nødvendige udstyr til kajakroning: pagaj og spraydeck/cockpitovertræk og udstyr som kan opbevares i kajakken.

Kajakudvalget tildeler plads hvert år, når kilometerstatistik gøres op efter standerstrygning, idet kajak opbevaring er noget, man gør sig fortjent til år efter år.

Hvis der er færre pladser end medlemmer, der opfylder betingelserne for at få kajakopbevaring, bliver pladserne tildelt efter denne rækkefølge:

· Medlemskab – den første forudsætning er, at man skal være medlem i klubben.
· Klubbens egne kajakker har fortrinsret.
· Derefter instruktører og hjælpeinstruktører. 
· Fordeling blandt medlemmer på baggrund af antal roede km året i forvejen (kajakudvalget kan tage hensyn til omstændigheder, der har betydet, at man et år ikke har været i stand til at ro ret meget, hvis man ellers forventes at gøre det fremover).
· Kun 1 kajak pr. medlem. 
· Hvis et medlem er i kontingentrestance eller bliver ekskluderet af klubben, får vedkommende et varsel på 1 måned til at fjerne kajakken, hvorefter den vil overgå som klubkajak eller blive afhændet. Indtægt fra eventuelt salg tilfalder klubben.

